Entuzjazmu Kull sena f'għeluq sninu nannuh jieħdu miegħu l-belt — is-sħana tqattar bħal xamgħa - jisimgħu quddiesa u jieklu l-pastizzi. Il-mixja tax-xwejjaħ u t-tfajjel fetħet - triq nies u ħsibijiet, riġlejn, ħlewwiet… separju ta' anġlu għama jittawwal u jberraq fih innifsu -għatx u aptit- ixomm ir-riħa tal-knisja mudlama u jtiegħem bil-qima l-piżelli sħan. Maħkum b'xi alla - statwi bil-kuluri - f'xi alla t-tfajjel terraq waħdu maħdem il-għerf ħalli jibni 'database' sħiħa bl-isfiljurata tal-furnar nannuh. Sab li n-nuqqas huwa ħoss u għall-aħħar darba daħal fi tfulitu, bħal karba, bil-ħeġġa t'alla ttih nifs qawwi sħun. ($ il-kelma ''entużjażmu' hawnhekk trid tinftiehem fis-sens etimoloġiku tagħha: 'en theos', f'alla,)